Οι πολυγραμματισμοί ως πλαίσιο για τη διδασκαλία της ελληνικής ως δεύτερης γλώσσας: Μια διδακτική παρέμβαση σε τάξη υποδοχής.
Creators: name: Μπασιούρη, Αλεξάνδρα Αλέξανδρου
Publisher: name: Aristotle University of Thessaloniki
Year: 2020
Subjects: Πολυγραμματισμοί
Ελληνική ως Δεύτερη Γλώσσα
Τάξη Υποδοχής
Multiliteracies
Greek as second language
Host class

description: Σκοπός της παρούσας διπλωματικής εργασίας ήταν ο σχεδιασμός, η οργάνωση και η εφαρμογή μιας διδακτικής παρέμβασης, η οποία θεμελιωμένη στην ιδέα των Πολυγραμματισμών θα προάγει τη διδασκαλία της ελληνικής ως δεύτερης γλώσσας σε πρόσφυγες μαθητές. Ειδικότερα, απώτερος στόχος είναι τα προσφυγόπουλα μέσω της αξιοποίησης μίας ευρείας ποικιλίας πολυτροπικού/πολυκαναλικού υλικού, μεταξύ του οποίου κεντρική θέση κατέχουν οι φωτογραφίες και η ταινία μικρού μήκους, να κατανοήσουν τον τρόπο με τον οποίο οι διασημειωτικές συνεργίες συμβάλλουν στην κατασκευή της πραγματικότητας και τη μεταφορά ιδεολογικά φορτισμένων νοημάτων. Επομένως, η εμπλοκή των μαθητών με πρακτικές κριτικού οπτικού πολυτροπικού γραμματισμού αποτέλεσε βασική επιδίωξη της παρέμβασης, προκειμένου οι μαθητές1 να σταθούν κριτικά απέναντι στο κοινωνικό πλαίσιο που τους περιβάλλει και να κατανοήσουν την ρευστότητά του. Η παρούσα μελέτη, η οποία συνιστά μια μελέτη περίπτωσης, έλαβε χώρα στην Τάξη Υποδοχής του 7ου Δημοτικού Σχολείου Αμπελοκήπων Θεσσαλονίκης, στο οποίο φοιτούσαν δώδεκα (12) πρόσφυγες μαθητές κουρδικής ως επί το πλείστον, αλλά και συριακής καταγωγής. Ως ερευνητικά εργαλεία αξιοποιήθηκαν η παρατήρηση, συνεντεύξεις με τους μαθητές και η τήρηση ημερολογίου, ενώ ως εργαλεία ανάλυσης χρησιμοποιήθηκαν η ποιοτική ανάλυση [του] περιεχομένου σε συνδυασμό με την κριτική ανάλυση λόγου και η 'οπτική γραμματική'. Από την εφαρμογή της διδακτικής παρέμβασης καθίσταται φανερή η ανάγκη απαγκίστρωσης γενικά των εκπαιδευτικών πρακτικών από μονοτροπικές παραδοσιακές πρακτικές γραμματισμού. Πόσο μάλλον σε τάξεις όπου φοιτούν αλλόγλωσσοι μαθητές για τους οποίους η μονοδιάστατη προσέγγιση του σχολικού προγράμματος μπορεί να αποβεί μοιραία, οδηγώντας σε σχολικό αποκλεισμό, ακόμα και σε διακοπή της σχολικής φοίτησης. Το περιεχόμενο και οι μέθοδοι της διδασκαλίας είναι ανάγκη να εκσυγχρονιστούν, για να συμβαδίζουν με τις νέες και συνεχώς μεταβαλλόμενες κοινωνικές, πολιτισμικές και τεχνολογικές συγκυρίες. Το σύγχρονο σχολείο πια ως αντανάκλαση της κοινωνίας, μπορεί να χαρακτηριστεί ως διαπολιτισμικό. Οι πολυγραμματισμοί λοιπόν όπως αποδεικνύεται και από την παρούσα μελέτη είναι σε θέση να οδηγήσουν προς αυτή την κατεύθυνση. Ωστόσο, βασική προϋπόθεση είναι η κατάρτιση του ίδιου του εκπαιδευτικού, είτε έχει αναλάβει αποκλειστικά τάξη υποδοχής, είτε μια γενική τάξη, η καλή προετοιμασία και η όρεξή του για δουλειά
description: The purpose of the present master thesis was the design, organization and implementation of a teaching intervention, based on the idea of Multiliteracies, which promotes the teaching of Greek as a second language to refugee students. In particular, the ultimate goal is refugee children, through the utilization of a wide variety of multimodal/multi-channel material, among which photographs and short film hold a predominant position, to understand the way in which inter-semiotic synergies contribute to the construction of reality and the transfer of ideologically charged meanings. Therefore, the engagement of students with visual multimodal literacy practices was a key objective of the teaching intervention, so that students to be critical thinkers of the social context that surrounds them and understand its liquidity. It is a case study carried out in a host class of a state primary school in Thessaloniki, Greece, consisting of twelve refugee students, both of Kurdish and Syrian origin. The research tools used in the study consisted of observation, interviews with refugee students and personal diary keeping, while as analysis tools were utilized the qualitative content analysis, in combination with the critical discourse analysis and the 'visual grammar'. The implementation of the teaching intervention highlights the need for disengaging general educational practices from monomodal traditional literacy practices. Especially in classrooms where foreign-language students are attending for whom the one-dimensional approach of the school programme can be fatal, leading to school exclusion, or even to school interruption. The content and methods of teaching need to be modernized so as to keep pace with new and ever-changing social, cultural and technological circumstances. The modern school now as a reflection of society can be characterized as intercultural. Multiliteracies, as evidenced by the present study, are able to lead in this direction. However, the basic prerequisite is the training of the teacher himself, whether it has taken over exclusively the host class, or a general class, good preparation and a mood for work